cyanic-selkie/wikianc huggingface dataset:
GNU readline
Η GNU readline είναι μια βιβλιοθήκη λογισμικού που δημιουργήθηκε και συντηρείται από το εγχείρημα GNU. Διατίθεται με την άδεια GPL. Παρέχει δυνατότητες επεξεργασίας γραμμής-εντολών. Η τρέχουσα έκδοση είναι η 8.1. Καινούργια χαρακτηριστικά που έχουν προστεθεί είναι η υποστήριξη χαρακτήρων πολλών μπάιτ Unicode.
Για παράδειγμα σε μια εφαρμογή που χρησιμοποιεί τη βιβλιοθήκη αυτή , πατώντας τον συνδυασμό πλήκτρων C-b (CTRL-B) μετακινείται ο δρομέας πίσω ένα κενό, ενώ ο συνδυασμός C-f μετακινεί το δρομέα μπροστά ένα κενό. Ο συνδυασμός C-r ξεκινάει μια αναζήτηση στο ιστορικό. Αυτές οι συσχετίσεις συνδυασμών πλήκτρων με ενέργειες (που είναι οι προκαθορισμένες, αν και προαιρετικά είναι διαθέσιμες συσχετίσεις του προγράμματος vi) προέρχονται από ένα από τα παλιότερα και πιο δημοφιλή έργα του GNU πρότζεκτ, τον επεξεργαστή κειμένου Emacs. Η Readline υποστηρίζει και μιά ποικιλία από προχωρημένα χαρακτηριστικά, συμπεριλαμβανομένου του kill ring (μια ευέλικτη εκδοχή του προχείρου αποκοπής/επικόλλησης) και αυτόματα συμπλήρωση tab. Σαν διαπλατφορμική βιβλιοθήκη η readline επιτρέπει σε πολλές εφαρμογές σε διάφορες πλατφόρμες να επιδεικνύουν παρόμοια συμπεριφορά στην επεξεργασία μιας γραμμής εντολών.
Εξωτερικοί σύνδεσμοι
Κατηγορία:Προγραμματισμός Κατηγορία:GNU
Το κορίτσι που εξαφανίστηκε (ταινία)
Η παγκόσμια πρεμιέρα της ταινίας έγινε στο 52ο Κινηματογραφικό Φεστιβάλ της Νέας Υόρκης και κυκλοφόρησε στους κινηματογράφους των Ηνωμένων Πολιτειών στις 3 Οκτωβρίου 2014. Απέσπασε εξαιρετικά σχόλια από τους κριτικούς και έγινε μεγάλη εισπρακτική επιτυχία με τα συνολικά έσοδα να φτάνουν τα 369,3 εκατομμύρια δολάρια παγκοσμίως. Έλαβε τέσσερις υποψηφιότητες για Χρυσή Σφαίρα, μεταξύ των οποίων για Καλύτερη Σκηνοθεσία και Α' Γυναικείου Ρόλου - Δράμα για την ερμηνεία της Πάικ. Η Πάικ έλαβε επίσης υποψηφιότητα για BAFTA και Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο και για Όσκαρ Α' Γυναικείου Ρόλου.
Πλοκή
Την ημέρα της πέμπτης επετείου του γάμου τους, ο Νικ Νταν επιστρέφει σπίτι και ανακαλύπτει ότι η σύζυγός του, η Έιμι, έχει εξαφανιστεί. Η εξαφάνισή της λαμβάνει ισχυρή κάλυψη από τον τύπο και τα μίντια καθώς η Έιμι ήταν η έμπνευση των γνωστών παιδικών βιβλίων Amazing Amy που έγραψαν οι γονείς της. Σύντομα οι υποψίες ότι έχει δολοφονηθεί πέφτουν πάνω στον Νικ και η αμήχανη συμπεριφορά του ερμηνεύεται από τα μίντια ως ψυχοπαθολογική.
Φλάσμπακ αποκαλύπτουν ότι ο γάμος του Νικ και της Έιμι έχει προβλήματα. Και οι δύο έχασαν τη δουλειά τους εξαιτίας της οικονομικής κρίσης και μετακόμισαν από τη Νέα Υόρκη στο Μιζούρι. Ο Νικ έγινε τεμπέλης, απόμακρος και άπιστος. Η ντετέκτιβ Ρόντα Μπόνι βρίσκει στοιχεία ότι το ζευγάρι αντιμετώπιζε οικονομικά προβλήματα και είχε έντονους καυγάδες. Ένα στοιχείο αποδεικνύει ότι η Έιμι ήθελε να αγοράσει όπλο και αποτυχημένα προσπάθησε να κρύψει αποδεικτικά στοιχεία που υποδείκνυαν ότι ο Νικ την είχε χτυπήσει. Η ντετέκτιβ επίσης ανακαλύπτει ότι η Έιμι ήταν έγκυος, κάτι που ο Νικ αρνείται ότι γνώριζε.
Από στοιχεία που άφησε η Έιμι για τον Νικ, αποκαλύπτεται ότι η Έιμι αφού ανακαλύπτει τον παράνομο δεσμό του, σχεδίασε να τον ενοχοποιήσει για το δολοφονία της. Έφυγε από το σπίτι, άλλαξε εμφάνιση και όνομα και άφησε πίσω της υπόνοιες για ψευδή εγκυμοσύνη και ένα ημερολόγιο στο οποίο, μεταξύ άλλων, περιέγραφε ότι φοβόταν τον σύζυγό της. Η Έιμι βρίσκει καταφύγιο σε ένα απομακρυσμένο μέρος, πιστεύοντας ότι ο Νικ θα καταδικαστεί και θα εκτελεστεί για τη δολοφονία της.
Ο Νικ προσλαμβάνει τον Τάνερ Μπολτ, ένα δικηγόρο που ειδικεύεται στην υπεράσπιση ανδρών που κατηγορούνται για τη δολοφονία των συζύγων τους, για να αποδείξει την αθωότητά του. Ο Νικ συναντά τον πρώην της Έιμι, τον Τόμι Ο' Χάρα, ο οποίος ισχυρίζεται ότι η Έιμι τον ενοχοποίησε για το βιασμό της. Επίσης ο Νικ προσεγγίζει έναν άλλον πρώην της, τον πλούσιο Ντέσι Κόλινγκς, στον οποίο η Έιμι είχε επιβάλει περιοριστικά μέτρα, αλλά ο Ντέσι αρνείται να του μιλήσει.
Η Έιμι ομολογεί στον Νικ την αλήθεια, λέγοντάς του ότι ο άνδρας που παρακολούθησε να παρακαλεί για την επιστροφή της είναι ο άνδρας που θέλει να γίνει ξανά ο Νικ. Ο Νικ μοιράζεται την ομολογία της με τους Μπόνι, Μπολτ και Μάργκο αλλά δεν μπορεί με κανένα τρόπο να αποδείξει την ενοχή της Έιμι. Ο Νικ σκοπεύει να αφήσει την Έιμι και να την εκθέσει για τα ψέματά της αλλά η Έιμι του αποκαλύπτει ότι είναι έγκυος, αφού γονιμοποίησε τεχνητά τον εαυτό της με σπέρμα του Νικ που ήταν αποθηκευμένο σε κλινική γονιμότητας. Ο Νικ αμφιβάλλει αν το παιδί είναι δικό του και λέει ότι θα ζητήσει τεστ πατρότητας.
Ο Νικ αντιδρά βίαια στην επιμονή της Έιμι να παραμείνουν παντρεμένοι, αλλά αισθάνεται υπεύθυνος για το παιδί. Παρά τις αντιρρήσεις της Μάργκο, διστακτικά αποφασίζει να μείνει με την Έιμι. Μαζί ανακοινώνουν στην τηλεόραση ότι περιμένουν παιδί.
Παραγωγή
Η ταινία Το Κορίτσι που Εξαφανίστηκε είναι κινηματογραφική μεταφορά της ομότιτλης νουβέλας της Τζίλιαν Φλιν. Ένας από τους παραγωγούς της ταινίας, η Λέσλι Ντίξον, διάβασε το χειρόγραφο του βιβλίου το 2011 και το ανέφερε στη Ρις Γουίδερσπουν το Δεκέμβριο του ίδιου έτους. Οι Γουίδερσπουν και Ντίξον συνεργάστηκαν με την Μπρούνα Παπανδρέα ώστε να αναπτύξουν περαιτέρω το χειρόγραφο και μαζί με την ατζέντη της Φλιν, Σάρι Σμάιλι, συναντήθηκαν με κινηματογραφικά στούντιο στις αρχές του 2012. Μετά την κυκλοφορία του βιβλίου τον Ιούνιο του 2012, η 20th Century Fox αγόρασε τα κινηματογραφικά δικαιώματα, με τον όρο η Φλιν να είναι η υπεύθυνη για το πρώτο προσχέδιο του σεναρίου. Μέχρι τον Οκτώβριο του 2002, η Φλιν συμμετείχε ενεργά στην παραγωγή του πρώτου προσχεδίου ενώ ταυτόχρονα προωθούσε το βιβλίο της. Καθώς η Φλιν πρώτη φορά ενεργούσε ως σεναριογράφος, παραδέχτηκε: «Σίγουρα ήμουν χαμένη πολλές φορές, βρίσκοντας το δρόμο μου στην πορεία».
Η Φλιν παρέδωσε το πρώτο της προσχέδιο στη Fox το Δεκέμβριο του 2012, πριν ο Ντέιβιντ Φίντσερ αναλάβει τη σκηνοθεσία. Ο Φίντσερ είχε ήδη εκφράσει ενδιαφέρον για το πρότζεκτ και αφού διάβασε το προσχέδιο της Φλιν, συναντήθηκε μαζί της. Κανονικά οι συγγραφείς δεν συμμετέχουν με κανένα τρόπο στις κινηματογραφικές μεταφορές μετά το πρώτο προσχέδιο και αναλαμβάνει ένας έμπειρος σεναριογράφος. Σε αυτήν την περίπτωση όμως, ο Φίντσερ συμφώνησε να δουλέψει με τη Φλιν σε ολόκληρο το πρότζεκτ. Η Φλιν είπε: «Ο Φίντσερ ανταποκρίθηκε στο πρώτο προσχέδιο και έχουμε τις ίδιες ευαισθησίες. Μας άρεσαν τα ίδια πράγματα από το βιβλίο και θέλαμε το ίδιο πράγμα να βγει από την ταινία. Για να προετοιμαστεί περισσότερο, η Φλιν διάβασε βιβλίο σχετικά με τη συγγραφή σεναρίων και συναντήθηκε με τον Στιβ Κλόουβς, ο οποίος έγραψε τα σενάρια για τη σειρά ταινιών Χάρι Πότερ (Harry Potter). Ο Φίντσερ επίσης τη βοήθησε και τη συμβούλευσε: «Δεν έχουμε την ικανότητα να χαρίσουμε στο κοινό της σκέψεις των χαρακτήρων, γι' αυτό πες μου πως συμπεριφέρονται». Κατά τη διάρκεια παραγωγής του τελικού σεναρίου, οι Φίντσερ και Φλιν δούλευαν αδιάκοπα. Η Φλιν έστελνε στον Φίντσερ αμέτρητες σελίδες, τις οποίες ο ίδιος μελετούσε και μετά μιλούσαν στο τηλέφωνο, συζητώντας τες. Κάποιες σκηνές γράφτηκαν πάνω από δώδεκα φορές ενώ κάποιες άλλες έμειναν αμετάβλητες.
Μετά την κυκλοφορία της ταινίας, η Φλιν μίλησε για τη διαδικασία μεταφοράς του βιβλίου στον κινηματογράφο, στην οποία είχε να αντιμετωπίσει ένα βιβλίο 500 σελίδων με περίπλοκη πλοκή. Εξήγησε τις συνέπειες της διαδικασίας «κοπής», καθώς οι περισσότερες ιστορίες των γονέων χάθηκαν, έτσι η μητέρα του Ντέσι Κόλινγκς δεν εμφανίζεται στην ταινία και δεν ήταν πιθανό να συμπεριλάβει φλάσμπακ με τη νεκρή μητέρα του Νικ Νταν. Όσον αφορά το φινάλε της ταινίας, η Φλιν αποκάλυψε ότι πειραματίστηκε πολύ. Μία από τις πτυχές που ήταν σίγουρη ήταν η παρουσία των μίντια, τα οποία περιέγραψε ως τον «τρίτος παίκτη» μαζί με τους Νικ και Έιμι. Η ίδια είπε: «Μόλις φτάσαμε στο φινάλε, ήθελα να το τελειώσω γρήγορα. Δεν ήθελα 8 εκατομμύρια ακόμα σκηνές, τη μία μετά την άλλη... Δεν είχα κανένα πρόβλημα να πετάξω πράγματα έξω και να προσπαθήσω να βρω τον καλύτερο τρόπο να φτάσω εκεί».
Η Φλιν απόλαυσε την εμπειρία του γυρίσματος μιας ταινίας και εξέφρασε εκτίμηση για την ανάμειξη του Φίντσερ λέγοντας «του άρεσε πραγματικά το βιβλίο και δεν ήθελε να το κάνει κάτι άλλο από αυτό που ήδη είναι». Ο Φίντσερ περιέγραψε τη γραφή της Φλιν ως πολύ έξυπνη, δημιουργική και εξαιρετικά ευκρινή.
Δήμος Αυλίδας
Ο Δήμος Αυλίδας ήταν ένας από τους δύο δήμους του νομού Ευβοίας που βρίσκονται στη βοιωτική πλευρά (ο άλλος ήταν ο δήμος Ανθηδώνας). Καταργήθηκε το 2011 με το σχέδιο Καλλικράτης, συγχωνευόμενος στο νέο Δήμο Χαλκιδέων. Ο δήμος αποτελείτο από 4 δημοτικά διαμερίσματα, καταλάμβανε έκταση 122,2 τ.χλμ. και είχε συνολικό πληθυσμό 9306 κατοίκους. Έδρα του ήταν το Βαθύ Αυλίδας.
Το κορίτσι που εξαφανίστηκε (ταινία)
Box office
Με προϋπολογισμό 61.000.000 δολάρια, η ταινία Το κορίτσι που εξαφανίστηκε έκανε άνοιγμα τριημέρου στην 1η θέση με 37,5 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 167,7 εκατομμύρια δολάρια ενώ στον υπόλοιπο κόσμο συγκέντρωσε 201,5 εκατομμύρια δολάρια. Παγκοσμίως απέφερε 369,3 εκατομμύρια δολάρια.
Δήμος Αυλίδας
Ο Δήμος αποτελείτο από τα παρακάτω δημοτικά διαμερίσματα και οικισμούς: ΤΟ ΒΑΘΥ ΑΝΗΚΕΙ ΣΤΟΝ ΔΗΜΟ ΑΥΛΙΔΑΣ
Παραπομπές
Αυλιδας
Το κορίτσι που εξαφανίστηκε (ταινία)
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες του 2014 Κατηγορία:Αγγλόφωνες ταινίες Κατηγορία:Αμερικανικές αστυνομικές θρίλερ ταινίες Κατηγορία:Ταινίες βασισμένες σε αμερικανικά μυθιστορήματα Κατηγορία:Αμερικανικές ταινίες μυστηρίου Κατηγορία:Αμερικανικές ψυχολογικές θρίλερ ταινίες Κατηγορία:Αμερικανικές δραματικές θρίλερ ταινίες Κατηγορία:Ταινίες σχετικά με εκπαιδευτικούς Κατηγορία:Ταινίες γυρισμένες στο Μιζούρι Κατηγορία:Ταινίες γυρισμένες στο Λος Άντζελες Κατηγορία:Ταινίες παραγωγής Regency Enterprises Κατηγορία:Ταινίες σε σκηνοθεσία Ντέιβιντ Φίντσερ Κατηγορία:Ταινίες της TSG Entertainment
Χίλτον (συνοικία)
Το Χίλτον είναι γειτονιά της Αθήνας στη συνοικία των Ιλισίων. Οφείλει το όνομά της στο μεγάλο ξενοδοχείο Χίλτον, πίσω από το οποίο αναπτύχθηκε, μεταξύ των λεωφόρων Βασιλίσσης Σοφίας και Μιχαλακοπούλου. Πολύ συχνά ως περιοχή Χίλτον αναφέρεται και η γειτονιά Πινακοθήκη του Παγκρατίου έμπροσθεν της Εθνικής Πινακοθήκης. Η γειτονιά συνορεύει βόρεια με το Κολωνάκι, νότια με το Παγκράτι και ανατολικά με το Άλσος Συγγρού (Ιλισίων και παλιότερα Κουπονίων). Εξυπηρετείται από τους σταθμούς Μέγαρο Μουσικής και Ευαγγελισμός της γραμμής 3 του μετρό και από πολλές γραμμές λεωφορείων και τρόλεϊ.
Κατηγορία:Συνοικίες και περιοχές Αθήνας
Ελληνική Βικιπαίδεια
Η Ελληνική Βικιπαίδεια είναι η έκδοση της Βικιπαίδειας στην ελληνική γλώσσα. Δημιουργήθηκε την 1η Δεκεμβρίου 2002. Σήμερα έχει λήμματα. Ξεπέρασε τα 10.000 λήμματα στις 16 Μαΐου 2006, τα 100.000 λήμματα στις 9 Απριλίου 2014 και τα 200.000 λήμματα στις 27 Νοεμβρίου 2021. Είναι η 50η μεγαλύτερη γλωσσική έκδοση της Βικιπαίδειας, μπροστά από τα κροατικά και τα λιθουανικά.
Η Ελληνική Βικιπαίδεια είναι η κύρια ελεύθερη και δωρεάν διαδικτυακή εγκυκλοπαίδεια στα ελληνικά. Ο κύριος ανταγωνιστής της, η LivePedia, η οποία ξεκίνησε τη λειτουργία της το 2004, είχε πάνω από 100.000 λήμματα. Σημαντικό μέρος των λημμάτων της Livepedia προέρχεται από αναδημοσίευση περιεχομένου από διάφορους εκδοτικούς οίκους που δώρισαν περιεχόμενο. Το 2018 η Ελληνική Βικιπαίδεια είχε πάνω από 250 εκατομμύρια σελιδοπροβολές τον χρόνο. Οι προβολές της ποικίλουν ανάλογα με την εποχή του έτους, καθώς κορυφώνονται κατά τον χειμώνα (τέλη Νοεμβρίου - μέσα Μαρτίου) ενώ οι μήνες με τις λιγότερες προβολές είναι συνήθως ο Ιούνιος, ο Ιούλιος και ο Αύγουστος. Οι ενεργοί χρήστες ξεπερνούν τους 1.300 τον Απρίλιο του 2021. Οι αριθμοί των ενεργών χρηστών αυξομειώνονται με τον χρόνο περίπου στις ίδιες περιόδους.
Η κοινότητα της Ελληνικής Βικιπαίδειας έχει διεξάγει μερικές συναντήσεις κατά περιόδους από το 2008 έως το 2013. Επίσης διοργανώνει τακτικές διαδικτυακές συναντήσεις από τον Δεκέμβριο του 2020. Από το 2011 η Ελληνική Ομάδα Χρηστών του Wikimedia έχει βοηθήσει στην οργάνωση διάφορων προωθητικών δράσεων για την Βικιπαίδεια και ορισμένων δράσεων λημματογράφησης.
Γενικά
Η Βικιπαίδεια στην ελληνική γλώσσα είναι η 48η μεγαλύτερη σε πλήθος λημμάτων.
Τα τρέχοντα σύνολα είναι: Αυτές οι πληροφορίες ίσχυαν στις στις 1  2023.
Στατιστικά προβολών
Οι περισσότερες προβολές έρχονται από την Ελλάδα. Προβολές γίνονται και σε άλλες χώρες όπως στη Κύπρο, τη Γερμανία, τις Ηνωμένες Πολιτείες, το Ηνωμένο Βασίλειο και άλλες χώρες.
Σήμερα (Μάιος 2019) η Ελληνική Βικιπαίδεια λαμβάνει περίπου 30.000.000 προβολές σε μηνιαία βάση ενώ οι αριθμοί κορυφώνονται στους χειμερινούς μήνες. Εκτός από τον αυξανόμενο αριθμό λημμάτων και τη βελτιωμένη ποιότητα οι προβολές έχουν αυξηθεί σημαντικά τα τελευταία 3 χρόνια. Είναι η δημοφιλέστερη Βικιπαίδεια στην Ελλάδα εκτός του καλοκαιριού αλλά και η δεύτερη δημοφιλέστερη Βικιπαίδεια στην Κύπρο.
Συνεισφορά χρηστών
Η Ελληνική Βικιπαίδεια είναι μια αρκετά ενεργή έκδοση της Βικιπαίδειας. Για ένα μεγάλο μέρος του έτους οι ενεργοί χρήστες της ελληνικής Βικιπαίδειας ξεπερνούν τους 1.000.
Από την περίοδο 2017 και μετά υπάρχει μια συνεχής αύξηση των χρηστών που συνεισφέρουν στην ελληνική Βικιπαίδεια, φτάνοντας πάνω από τους 8.000 εγγεγραμμένους χρήστες ανά έτος σε σχέση με 6.300 το 2017, λόγω της αύξησης του αριθμού των λημμάτων και των θεάσεων της ελληνικής Βικιπαίδειας. Παράλληλα, τα προγράμματα εκπαίδευσης νέων χρηστών στην Βικιπαίδεια έχουν αυξηθεί.
Ιστορία
Η Ελληνική Βικιπαίδεια δημιουργήθηκε την 1η Δεκεμβρίου 2002. Στις 16 Μαΐου 2006 η ελληνική Βικιπαίδεια έφτασε τα 10.000 λήμματα. Στις 10 Οκτωβρίου 2006 έφτασε τα 15.000 λήμματα ενώ στις 17 Μαρτίου 2007 έφτασε τα 20.000 λήμματα. Την περίοδο αυτή δημοσιεύονταν 30 νέα λήμματα την ημέρα ενώ ήδη δραστηριοποιούνταν 50 τακτικοί συντάκτες. Τον Δεκέμβριο της ίδιας χρονιάς η ελληνική Βικιπαίδεια έφτασε τα 30.000 λήμματα, ενώ στις 14 Φεβρουαρίου 2009 ξεπέρασε και τα 40.000 λήμματα. Δεκατέσσερις μήνες μετά, στις 10 Απριλίου 2010, ξεπέρασε τα 50.000 λήμματα και έντεκα μήνες μετά, στις 8 Μαρτίου 2011, έφτασε τα 60.000 λήμματα. Στις 22 Φεβρουαρίου 2012 έφτασε τα 70.000 λήμματα ενώ στις 2 Νοεμβρίου του ίδιου έτους έφτασε τα 80.000 λήμματα. Τον Ιούλιο του 2013 έφτασε τα 90.000 λήμματα και 271 μέρες αργότερα έφτασε τα 100.000 λήμματα στις 9 Απριλίου 2014. Στις 9 Απριλίου 2014 η Ελληνική Βικιπαίδεια ξεπέρασε τα 100.000 λήμματα. Στις 21 Οκτωβρίου 2014, 195 ημέρες μετά, η Ελληνική Βικιπαίδεια ξεπέρασε τα 110.000 λήμματα ενώ σήμερα έχει λήμματα.
Στις 11 Ιουλίου 2016 έφτασε τα 120.000 λήμματα, μετά από 629 ημέρες. Η επιβράδυνση προκλήθηκε από τη γενική ανακαταμέτρηση των αριθμών λημμάτων στα τέλη Μαρτίου 2015 η οποία αφαίρεσε χιλιάδες ανακατευθύνσεις από τον κύριο ονοματοχώρο. Ως αποτέλεσμα, ο αριθμός των λημμάτων έπεσε τα 104.000 λήμματα, ενώ πριν την ανακαταμέτρηση τα λήμματα έφταναν τα 119.500.
Αναφορές για τη Βικιπαίδεια
Στον τύπο έχει αναφερθεί ως καλή πηγή γενικών γνώσεων, αλλά δέχεται και κριτική από ορισμένα Μέσα για μεροληπτική οπτική σε πολιτικά θέματα.
Τον Φεβρουάριο του 2023 υπήρξε ένα αφιέρωμα για τους συντάκτες της ελληνικής Βικιπαίδειας από την εφημερίδα Καθημερινή, πρώτη φορά ύστερα από χρόνια.
Σύνδεσμοι
Κατηγορία:Ελληνική γλώσσα Κατηγορία:Βικιπαίδειες ανά γλώσσα Κατηγορία:Ιστότοποι της Ελλάδας
Φομόριαν
Στην ιρλανδική μυθολογία, οι Φομόριαν (ιρλ. Fomóiri ή Fomóraig) ήταν μια φυλή ημίθεων γιγάντων, που κατοικούσαν στην Ιρλανδία κατά την αρχαιότητα. Πολλοί πιστεύουν ότι αντιπροσωπεύουν τους θεούς του χάους και της άγριας φύσης, σε αντίθεση με τους Τουάθα ντε Ντανάν, που αποτελούν τους θεούς του ανθρώπινου πολιτισμού.
Ο θρύλος
Ο Παρθόλον κι οι ακόλουθοί του θεωρούνται οι πρώτοι που εισέβαλαν στην Ιρλανδία μετά τον κατακλυσμό, αλλά οι Φομόριαν βρίσκονταν ήδη εκεί. Υπάρχει μια παράδοση που λέει ότι οι Φομόριαν, οδηγούμενοι από τον Cíocal, είχαν φτάσει διακόσια χρόνια νωρίτερα στην περιοχή και ζούσαν κυρίως από το κυνήγι και την αλιεία, πριν τον Παρθόλον, που έφερε το άροτρο και την κτηνοτροφία. Μπορεί κάτι τέτοιο να αποτελεί μνήμη από πολύ παλαιότερα χρόνια, όταν οι κυνηγοί της Μεσολιθικής εποχής παραχωρούσαν τη θέση τους στους αγρότες της νεολιθικής περιόδου. Ο Παρθόλον νίκησε τον Cíocal στη μάχη της Mag Ithe, αλλά ο λαός του αργότερα πέθανε από πανούκλα.
Αργότερα έφτασε ο Νέμεντ κι οι ακόλουθοί του, που σκότωσαν τους παλαιούς αρχηγούς των Φομόριαν. Ωστόσο, δυο νέοι αρχηγοί ξεπήδησαν: ο Κόναντ, γιος του Φάμπαρ, που ζούσε στη Νήσο Τόρι, στην κομητεία του Ντόνεγκαλ, κι ο Μορκ. Μετά το θάνατο του Νέμεντ, ο Κόναντ κι ο Μορκ υποδούλωσαν το λαό του, αλλά ο γιος του, Fergus Lethderg, μάζεψε στρατό 60.000 ανθρώπων και τους επιτέθηκε. Ακολούθησε μεγάλη σφαγή και από τις δυο πλευρές. Η θάλασσα φούσκωσε και μεγάλα κύματα έπνιξαν τους περισσότερους από τους διασωθέντες. Από το λαό του Νέμεντ σώθηκαν μονάχα τριάντα άνθρωποι, που ξέφυγαν μέσα σε ένα πλοίο και διασκορπίστηκαν σε άλλα μέρη του κόσμου.
Φομόριαν και Τουάθα ντε Ντανάν
Μετά την Πρώτη Μάχη της Μόι Τούραχ, όπου ο βασιλιάς Νουάντου έχασε το χέρι του, βασιλιάς των Τουάθα ντε Ντανάν και της Ιρλανδίας ανακηρύχτηκε ο Μπρες, που ήταν γιος της Ερίου των Τουάθα ντε Ντανάν και του Έλαθαν των Φομόριαν. Ο Μπρες όμως αποδείχτηκε τύραννος, αφού ανάγκασε τους Τουάθα ντε Ντανάν να δουλεύουν σαν σκλάβοι για τους Φομόριαν. Έχασε την εξουσία του κι αναπληρώθηκε από τον Νουάντα, όταν σατιρίστηκε για την παραμέληση των βασιλικών καθηκόντων του σχετικά με τη φιλοξενία.
Ο Μπρες έτρεξε στον πατέρα του Έλαθαν για βοήθεια, αλλά εκείνος αρνήθηκε, οπότε στράφηκε στον πολεμοχαρή Μπάλορ, που ζούσε στη Νήσο Τόρι, και έφτιαξε στρατό. Ωστόσο, και οι Τουάθα ντε Ντανάν ετοιμάζονται για πόλεμο με επικεφαλής τον Λουγ, γιος του Κίαν των Τουάθα ντε Ντανάν και της Έθνι, κόρης του Μπάλορ των Φομόριαν. Στη Δεύτερη Μάχη της Μόι Τούραχ, ο βασιλιάς Νουάντα σκοτώνεται από τον Μπάλορ, αλλά ο ίδιος βρίσκει το θάνατο από τον εγγονό του, Λουγ.
Ετυμολογία
Η ονομασία "Φομόριαν" πιστεύεται ότι προέρχεται από τη φράση "fo muire" (ιρλ. faoi muire), "κάτω απ' τη θάλασσα". Το γεγονός αυτό, συν τη συσχέτιση των Φομόριαν με κρυστάλλινους πύργους στα δυτικά του ωκεανού, δείχνει ότι μπορεί να συνδέονται με παγόβουνα. Ωστόσο, η ρίζα "mór" μπορεί να έχει την ερμηνεία "τρόμος", όπως υπάρχει ακόμα στην αγγλική λέξη για τον εφιάλτη (αγγλ. nightmare).
Κατηγορία:Κελτική μυθολογία
Εθνική Νότιας Κορέας (ποδόσφαιρο ανδρών)
Η εθνική ομάδα ποδοσφαίρου της Νότιας Κορέας (κορεατικά: 대한민국 축구 국가대표팀, Daehan Minguk Chukgu) εκπροσωπεί τη Νότια Κορέα στις διεθνείς διοργανώσεις ποδοσφαίρου και τελεί υπό τον έλεγχο της Κορεατιακής Ποδοσφαιρικής Ομοσπονδίας (KFA) που είναι μέλος της Ασιατικής Συνομοσπονδίας Ποδοσφαίρου (AFC).
Παγκόσμιο Κύπελλο
Η Νότια Κορέα έχει προκριθεί εννέα φορές σε τελική φάση Παγκοσμίου Κυπέλλου, με πιο πρόσφατη το 2010. Η πρώτη της συμμετοχή, ήταν το 1954, όπου και αποκλείστηκε στη φάση των ομίλων. Στο Παγκόσμιο Κύπελλο Ποδοσφαίρου του 2002, το οποίο διοργάνωσε απο κοινού με την Ιαπωνία, έφτασε ως τον Μικρό τελικό χάνοντας από την Τουρκία με 3-2. Στο Παγκόσμιο Κύπελλο Ποδοσφαίρου του 2010, στα γήπεδα της Νότιας Αφρικής έφτασε μέχρι τη φάση των 16.
Ασιατικό Κύπελλο
Στο Ασιατικό Κύπελλο, έχει κατακτήσει το τρόπαιο δύο φορές, το 1956 αλλά και το 1960 ως διοργανώτρια.
Στατιστικά
Ο Χονγκ Μγιανγκ-μπο είναι πρώτος σε συμμετοχές για την εθνική Νότιας Κορέας, με 136, ενώ πρώτος σκόρερ είναι ο Τσα Μπουμ-κουν με 55 γκολ.
Έμβλημα
Η εθνική ομάδα της Νότιας Κορέας συνήθιζε να χρησιμοποιεί τη σημαία της Δημοκρατίας της Κορέας ως σήμα στη φανέλα της μέχρι το 2001, όταν παρουσιάστηκε ένα νέο έμβλημα που αναπαριστούσε μια τίγρη. Στις 5 Φεβρουαρίου του 2020, η Κορεατιακή Ποδοσφαιρική Ομοσπονδία δημοσίευσε ένα νέο, πιο απλοϊκό λογότυπο. Το έμβλημα διατήρησε την τίγρη, αν και σε πιο μινιμαλιστικό σχέδιο, κλεισμένο σε ορθογώνιο πλαίσιο. Το κόκκινο, το μπλε και το λευκό, τα παραδοσιακά χρώματα της Νότιας Κορέας, διατηρήθηκαν στο νέο λογότυπο.
Χρώματα
Το κόκκινο είναι το παραδοσιακό χρώμα της φανέλας της εθνικής ομάδας της Νότιας Κορέας, οι οποία κατά συνέπεια φέρει το προσωνύμιο «Κόκκινοι», ενώ οι οπαδοί αποκαλούνται «Κόκκινοι Διάβολοι». Η εκτός έδρας φανέλα ποικίλλει μεταξύ λευκού και μπλε. Το 1994, η φανέλα των εντώς έδρας αγώνων άλλαξε από κόκκινο σε λευκό, αλλά τον Οκτώβριο του 1995, το κόκκινο επέστρεψε ως το χρώμα των εντός έδρας αγώνων, σε συνδυασμό με μαύρο παντελόνι.
Εξωτερικοί σύνδεσμοι
Νοτια Κορεα
Αντζιλί
Το Αντζιλί είναι ένα χωριό στην επαρχία Ιμισλί του Αζερμπαϊτζάν. Βρίσκεται στο νοτιοανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Ιμισλί
Ελίζαμπεθ Μίτσελ
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Acmaeodera
Η Acmaeodera είναι γένος εντόμων της τάξης των κολεοπτέρων και της οικογένειας των Buprestidae. Το γένος Acmaeodera περιλαμβάνει τρία υπογένη με 25 είδη στην Ευρώπη και σχεδόν 20 στην Ελλάδα, ενώ παγκοσμίως έχουν περιγραφεί περίπου 240 είδη. Επίσης είναι πολλές οι αναφορές νέων ειδών.
Μορφολογικά χαρακτηριστικά του ακμαίου
Η Acmaeodera ανήκει στη υποοικογένεια Polycestinae. Μορφολογικό χαρακτηριστικό της είναι η απουσία του θυρεού (βλ. Εικόνα 1), ο οποίος ενώθηκε στην πορεία της εξέλιξης με τα έλυτρα. Απουσία θυρεού σημειώνεται και στο γένος Acmaeoderella το οποίο όμως διακρίνεται από την Acmaeodera σε μερικά μορφολογικά χαρακτηριστικά. Τα πιο ευδιάκριτα είναι :
Όπως λέει και το όνομα Ακμαιόδερα, το πρόνωτο είναι επιβλητικό και γωνιακό, ιδιαίτερα η όψη του από μπροστά (Εικ. 2,5,8,12).
Οι κεραίες αποτελούνται από ένδεκα άρθρα.
Βιολογία
Στο προνυμφικό στάδιο τα έντομα αυτά ζουν στο ξύλο δένδρων και θάμνων, αλλά και άλλων φυτών (λ.χ. Verbascum Euphorbia). Τα περισσότερα είδη χρησιμοποιούν μόνο ένα γένος φυτών σαν ξενιστές για την απόθεση των αυγών, μερικά είδη όμως δεν είναι τόσο περιορισμένα στη εκλογή των ξενιστών. Το ακμαίο βρίσκεται σε λουλούδια, όπου τρέφεται από τα άνθη.
Διαμονή και οικότοπος
Τα περισσότερα ευρωπαϊκά είδη έχουν ολομεσογειακή διαμονή ή είναι ποντομεσογειακού τύπου. Στα πρωινά ανήκουν στην Ελλάδα A. pilosellae, A. bipunctata, A. crinita, A. degener, στα τελευταία  A. brevipes, A. cecropia, A. ottomana, A. quadrizonata, A. saxicola saxicola. Μερικά είδη με κέντρο εξάπλωσης στη Ανατολή συναντούμε σε λίγα ανατολικά νησιά της Ελλάδος, λ.χ. A. guillebeaui και A. bisereata. A. flavolineata pilloselloides, A. bartoni και A. saxicola minoa είναι ενδημικά στην Κρήτη.
Σχετικά με τους οικότοπους παρατηρούμε πως τα περισσότερα είδη (A. crinita, A. degener, A. flavolineata, A. ottomana, A. pilosellae, A. bipunctata, A. bartoni, A. rubromaculata oertzeni) συναντούμε στη φρύγανα και μακί. Η A. quadrizonata ζει στην παραλία και στα δέλτα ποταμών. Η A. degener αντέχει και σε κρύες τοποθεσίες και επεκτείνεται μέχρι την μεσαία και την ανατολική Ευρώπη.
A. bipunctata
Η A. bipunctata επεκτείνεται σαν Acmaeodera (Palaeotethya) bipunctata senex σε όλη την Ελλάδα και λίγες χώρες βόρεια από την Ελλάδα. Πέντε άλλα υποείδη βρίσκονται στην ευρύτερη χώρο του Μεσογείου και πιο βορινών χωρών. Το ακμαίο του A. bipunctata senex γίνεται ορατό κυρίως από τον Απρίλιο μέχρι τον Ιούλιο. Το συναντάμε πολλές φορές σε κίτρινα άνθη. Οι προνύμφες ζουν σε έλατο, κέδρο, πεύκο και άλλα είδη φυτών. Το είδος ζει στο πευκοδάσος κοντά στις παραλίες και στη μακί (κυρίως σε φρύγανα).
A. brevipes
Η A. (Acmaeodera) brevipes επεκτείνεται σε όλη την Ελλάδα και λίγες χώρες βόρεια από την Ελλάδα. Η περιοχη όπου την συναντάμε είναι πιο περιορισμένη από την περιοχή της A. bipunctata senex. Το ακμαίο γίνεται ορατό κυρίως από τον Απρίλιο μέχρι τον Ιούλιο. Το συναντάμε πολλές φορές σε διάφορα λουλούδια. Οι προνύμφες σκάβουν σε διάφορα είδη βελανιδιάς.
A. crinita
Η Acmaeodera crinita απαντάται σε όλη την Ελλάδα σε διάφορα λουλούδια και σε κλαδιά κοντά στα φύτα, που αναπτύσσεται. Από αυτά είναι γνοστά Agava, Quercus, Pistacia, Cerasus, Cupressus sempervirens, Pinus halepensis και Vitex agnu-castus. Το ακμαίο φαίνεται κυρίως από Απριλίου μέχρι Ιουλίου. Έξω από την Ελλάδα θα βρούμε το είδος μέχρι την Πορτογαλία.
A. degener
Η A. degener συναντούμε στην Ελλάδα σαν υποείδος A. (Acmaeotethya) degener degener. Αντέχει και τους υγρούς τοποθεσίες στα φυλλοβόλα δάση των βουνών ή κοντά στα νερά. Για αυτό το είδος επεκτείνεται και μέχρι την Μεσαία Ευρώπη. Το συναντούμε όμως και στη φρύγανα. Το ακμαίο φαίνεται κυρίως από τέλος Μαΐου μέχρι τον Ιούλιο σε λουλούδια κοντά σε διάφορα είδη βελανιδιάς, όπου γίνεται η εξέλιξη των προνυμφών.
A. ottomana
Η A. ottomana συναντούμε σε πολλά μέρη τής Ελλάδας. Δεν είναι σίγουρα, εάν έχει και στήν Κρήτη. Μοιάζει πολύ με την A. quadirzonata. Το ακμαίο προτιμά κίτρινα λουλούδια και το συναντάμε επίσης στο φύλλομα και κάτω από το φλοιό της συκιάς. Το είδος αναπτύσσεται σε Ficus cariaca, Prunus spinosa, Quercus, Pirus και Amygdalis. Η διανομή περιορίζεται στην Ανατολική Μεσόγειο. Το ακμαίο φαίνεται από τέλος Μαρτίου μέχρι την μέση Ιουλίου.
A. pilosellae
Η A. (Acmaeodera) pilosellae επεκτείνεται σε όλη την Ελλάδα στη μακί της πεδιάδας και χαμηλών υψών. Το ακμαίο φαίνεται κυρίως από Απριλίου μέχρι Ιουλίου. Το συναντάμε πολλές φορές σε διάφορα λουλούδια. Οι προνύμφες ζουν στα δένδρα Amygdalis, Corylus, Crataegus, Pistacia, Prunus και άλλα πολλά είδη. Έξω από την Ελλάδα θα βρούμε το είδος μέχρι την Ισπανία.
Πηγές
Κατηγορία:Κολεόπτερα
Πανελλήνιο πρωτάθλημα ανώμαλου δρόμου γυναικών 1968
Το Πανελλήνιο πρωτάθλημα ανώμαλου δρόμου γυναικών 1968 διεξήχθη στις 25 Φεβρουαρίου στην Αθήνα, στο Άλσος Συγγρού Αμαρουσίου με συμμετοχή 800 αθλητών και αθλητριών όλων των ηλικιών από 33 σωματεία από όλη την Ελλάδα. Πρωταθλητής στο ομαδικό αναδείχθηκε ο ΠΑΟΚ για πρώτη φορά στην ιστορία του.
Πηγές
Γυναικων Κατηγορία:Στίβος το 1968 Κατηγορία:Διοργανώσεις στίβου στην Αθήνα
Ισλαμική αρχιτεκτονική
Η Ισλαμική αρχιτεκτονική περιλαμβάνει τους αρχιτεκτονικούς ρυθμούς των κτιρίων, που συνδέονται με το Ισλάμ. Περιλαμβάνει τόσο το κοσμικό όσο και το θρησκευτικό ύφος από την πρώιμη ιστορία του Ισλάμ μέχρι σήμερα. Ο ισλαμικός κόσμος περιλαμβάνει ιστορικά μια ευρεία γεωγραφική περιοχή, που εκτείνεται από την δυτική Αφρική και την Ευρώπη έως την ανατολική Ασία. Η ισλαμική αρχιτεκτονική σε όλες αυτές τις περιοχές μοιράζονται ορισμένα κοινά στοιχεία, ωστόσο με την πάροδο του χρόνου οι διάφορες περιοχές ανέπτυξαν τους δικούς τους ρυθμούς σύμφωνα με τα τοπικά υλικά και τις τεχνικές, τις τοπικές δυναστείες και τους προστάτες, τα διαφορετικά περιφερειακά κέντρα καλλιτεχνικής παραγωγής και μερικές φορές τις διαφορετικές θρησκευτικές πεποιθήσεις.
Η πρώιμη ισλαμική αρχιτεκτονική επηρεάστηκε από την ρωμαϊκή, την βυζαντινή, την ιρανική και την μεσοποταμιακή αρχιτεκτονική και όλες τις υπόλοιπες χώρες, που κατέκτησαν οι πρώιμοι μουσουλμανικοί λαοί κατά τον έβδομο και όγδοο αιώνα. Στα ανατολικά, επηρεάστηκε επίσης από την κινεζική και την ινδική αρχιτεκτονική καθώς το Ισλάμ εξαπλώθηκε στην νότια και νοτιοανατολική Ασία. Αργότερα ανέπτυξε διακριτά χαρακτηριστικά ως προς την μορφή των κτηρίων και την διακόσμηση των επιφανειών με ισλαμική καλλιγραφία, αραβουργήματα και γεωμετρικά μοτίβα. Νέα αρχιτεκτονικά στοιχεία επινοήθηκαν όπως οι μιναρέδες, οι μουκάρνες και οι πολύπλευρες καμάρες. Οι συνήθεις ή σημαντικοί τύποι κτηρίων στην ισλαμική αρχιτεκτονική περιλαμβάνουν τζαμιά, τάφους, παλάτια, χαμάμ (δημόσια λουτρά), ξενώνες των σούφι (πχ χάνκα ή ζαουίγια), συντριβάνια, εμπορικά κέντρα (πχ παζάρια και καραβανσεράι) και στρατιωτικές οχυρώσεις.
Δυσκολία στον σχηματισμό συνδέσεων
Η ισλαμική αρχιτεκτονική είναι ένα παραμελημένο θέμα στις ιστορικές μελέτες της παγκόσμιας αρχιτεκτονικής βιβλιογραφίας. Πολλοί μελετητές, που ασχολούνται με την μελέτη της ιστορικής αρχιτεκτονικής συχνά αποσιωπούν ή αγνοούν εντελώς τις ισλαμικές κατασκευές. Αυτό οφείλεται σε πολλαπλές αιτίες, μια από τις οποίες είναι ότι υπάρχουν ελάχιστα ιστορικά λογοτεχνικά έργα, που εκφράζουν τα κίνητρα ενός ισλαμικού αρχιτέκτονα με τις κατασκευές του. Λόγω του μεγάλου γεωγραφικού εύρους της ισλαμικής θρησκείας, υπάρχει μεγάλη ποικιλία μεταξύ χιλιάδων υφιστάμενων τζαμιών με μικρή συνοχή μεταξύ τους. Τέλος δεδομένου ότι η ειδωλοποίηση γήινων όντων είναι ενάντια στην ισλαμική πίστη, όλες οι απεικονίσεις των γήινων όντων στερούνται θρησκευτικής σύνδεσης. Αν τα χαρακτηριστικά συνδυαστούν, καθιστούν δύσκολο για τους ιστορικούς το έργο σχηματισμού συμβολικών συνδέσεων ανάμεσα στην αρχιτεκτονική και τους ισλαμικούς τόπους λατρείας. Ορισμένοι συγγραφείς έχουν προσπαθήσει να αποδώσουν μυστικιστικούς ή μαθηματικούς συμβολισμούς σε διάφορες πτυχές της ισλαμικής αρχιτεκτονικής. Ωστόσο ενώ οι συμβολικές σημασίες μπορεί να είναι εύλογες για ορισμένα κτήρια, δεν εφαρμόζονται απαραίτητα στην υπόλοιπη ισλαμική αρχιτεκτονική.
Θρησκευτικές και κοινωνικές συνδέσεις
Σε αντίθεση με τον χριστιανισμό, το Ισλάμ δεν επιχειρεί να εντυπωσιάσει τους ανθρώπους, επειδή αυτό θεωρείται ότι εναντιώνεται και συγκρούεται με το Κοράνι. Από την ισλαμική πλευρά, οτιδήποτε δημιουργήθηκε από τον Θεό τελεί υπό την εντολή του και συνεπώς δεν πρέπει να ειδωλοποιείται. Αυτό αφήνει εκτός τα τυπικά θρησκευτικά δυτικά σύμβολα και τα αντικαθιστά με πολύπλοκα γεωμετρικά σύμβολα και μοτίβα.
Υπάρχουν αρκετές πτυχές της ισλαμικής αρχιτεκτονικής, που κατά την σύγχρονη βιβλιογραφία δεν έχουν συμβολική θιρησκευτική σημασία αλλά υπάρχουν συσχετισμοί οι οποίοι υφίστανται. Ένα σημαντικό και επαναλαμβανόμενο μοτίβο στα τζαμιά είναι η καλλιγραφία, που παίζει τεράστιο ρόλο στην παροχή θρησκευτικών συνδέσεων μέσω του καλλιτεχνικού σχεδιασμού. Η καλλιγραφία σε ένα τζαμί χρησιμοποιείται, για να παραπέμπει σε αποσπάσματα από το Κοράνι και τις διδασκαλίες του Μωάμεθ. Αυτές οι αναφορές είναι μια από τις λίγες θρησκευτικές συνδέσεις, που περιλαμβάνουν οι αρχιτέκτονες στο έργο τους.
Κοινωνική θέση και ιεραρχία
Η ισλαμική αρχιτεκτονική ποικίλει σε μεγάλο βαθμό σε ολόκληρο τον κόσμο. Συγκεκριμένα, ορισμένα τζαμιά έχουν διαφορετικούς στόχους και σκοπούς από άλλα. Αυτοί οι σκοποί συχνά αναδεικνύουν θρησκευτικές και κοινωνικές ιεραρχίες εντός του τζαμιού. Τα τζαμιά σχεδιάζονται ώστε τα λιγότερο σημαντικά τμήματα της διάταξης να βρίσκονται πιο κοντά στην είσοδο ενώ καθώς οι πιστοί προχωρούν βαθύτερα στο κτήριο αποκαλύπτονται οι σημαντικότερες θρησκευτικές πεποιθήσεις. Η ιεραρχία είναι, επίσης, παρούσα επειδή ορισμένοι ισλαμιστές αρχιτέκτονες έχουν αναλάβει να σχεδιάσουν για βασιλικά πρόσωπα, παρόλο που κατά την ισλαμική πίστη όλοι οι μουσουλμάνοι είναι ίσοι στο τζαμί. Οι θέσεις έχουν καθοριστεί προσεκτικά στο τζαμί προκειμένου να τονίσουν την κοινωνική θέση ενός ατόμου. Αυτό θα μπορούσε να γίνει με το να βρίσκεται το συγκεκριμένο άτομο σε οπτική επαφή με όλους τους παρευρισκόμενους ή με το να τοποθετείται στο επίκεντρο της καλλιτεχνικής δημιουργίας.
Η διατήρηση μιας κοινωνιολογικής ιεραρχίας μέσα στο τζαμί αντιπροσωπεύει συνήθως μια αναγνώριση σε ένα ανώτερο ον, που έχει επίγνωση της ανάθεσης της εξουσίας. Αυτή η ιεραρχία υπάρχει, αλλά όχι με την μορφή θρησκευτικού μηνύματος, όπως επισημαίνει ο Hillenbrand : «σε καμιά από τις δυο περιπτώσεις αυτή η ιεραρχία δεν χρησιμοποιείται για ιδιαίτερα δυσοίωνους σκοπούς». Η ιεραρχία υπάρχει στην εκκλησία με διάφορες μορφές αλλά προορίζεται για καθαρά λειτουργικούς σκοπούς.
Δομικοί σκοποί
Τα βαθύτερα νοήματα στην ισλαμική αρχιτεκτονική παίρνουν συχνά μορφή λειτουργικών σκοπών. Για παράδειγμα, τα τζαμιά χτίζονται γύρω από την ιδέα ότι δεν πρέπει να είναι απλά ένας τόπος αισθητικής αλλά ένας τόπος όπου η ρευστότητα της αισθητικής καθοδηγεί το άτομο προς την σωστή λατρεία.
Ένα βασικό χαρακτηριστικό του τζαμιού είναι το μιχράμπ, ένα καθολικό μέρος σε όλους τους ισλαμικούς χώρους λατρείας. Το μιχράμπ είναι εύκολα αναγνωρίσιμο μέσω ενός τοίχου, που υποχωρεί και ενός αετώματος που συχνά περιλαμβάνει περίπλοκα μοτίβα. Στην είσοδο η κίμπλα εξυπηρετεί την κυριότερη θρησκευτική λειτουργία. Είναι απαραίτητη για την σωστή ισλαμική λατρεία ενώ αποκαλύπτεται με αρχιτεκτονικά μέσα.
Απειλές και προστασία
Ορισμένα εξέχοντα παραδείγματα ισλαμικής αρχιτεκτονικής, όπως η ακρόπολη και το μεγάλο τζαμί του Χαλεπίου, έχουν υποστεί σημαντικές ζημιές κατά τον συνεχιζόμενο συριακό εμφύλιο πόλεμο και κατά την διάρκεια άλλων πολέμων στην Μέση Ανατολή.
Παραπομπές
Κατηγορία:Αρχιτεκτονική Κατηγορία:Ισλαμισμός
Υφαντικές ίνες
μικρογραφία|Απλή ύφανση σε μεγέθυνση Οι  Υφαντικές ίνες είναι η πρώτη ύλη της κλωστοϋφαντουργίας για την παρασκευή υφασμάτων. Η προέλευση των ινών μπορεί να είναι ζωική (μαλλί, μετάξι), φυτική (βαμβάκι, λινάρι, γιούτα), ορυκτή (υαλοΐνα) και συνθετική (νάυλον, πολυεστέρας και ακρυλικό). Οι συνθετικές ίνες άρχισαν να παράγονται τον 20ό αιώνα από παράγωγα πετρελαίου. Οι ετικέτες των ρούχων ενημερώνουν τον αγοραστή για το είδος των ινών που χρησιμοποιήθηκαν για το ύφασμα. Τα κλωστοϋφαντουργικά προϊόντα δοκιμάζονται σε διαφορετικές συνθήκες ώστε να πληρούν τις προδιαγραφές ασφαλείας, π.χ. αν είναι εύφλεκτα, αν πλένονται σε πλυντήριο ή χρειάζονται στεγνό καθάρισμα.
Βιβλιογραφία
Κατηγορία:Βιομηχανία ένδυσης Κατηγορία:Υφάσματα
Ιάκωβος Χατζηαθανασίου
Ο Ιάκωβος Χατζηαθανασίου είναι Έλληνας πρώην διεθνής ποδοσφαιριστής, γεννημένος στις 20 Μαΐου 1961, ο οποίος αγωνιζόταν ως αμυντικός.
Σε συλλογικό επίπεδο
Έγινε ευρύτερα γνωστός αγωνιζόμενος στον Παναθηναϊκό την περίοδο 1987-1991. Είχε πραγματοποιήσει τα πρώτα του ποδοσφαιρικά βήματα στη γενέτειρά του Βέροια το 1978, όπου και παρέμεινε επί εννέα συναπτά έτη, με τη φανέλα της οποίας στην τελευταία του χρονιά αγωνίστηκε για πρώτη φορά στην Α' Εθνική. Από το 1991 και μέχρι το 1993 αγωνίστηκε με τα χρώματα της Κορίνθου, για να ακολουθήσουν δυο ακόμη χρονιές σε μικρότερες κατηγορίες με τους Πόντιους Βέροιας και τον Αχαρναϊκό.
Με την Εθνική Ελλάδας
Το ντεμπούτο του με την Ελλάδα πραγματοποιήθηκε στις 16 Δεκεμβρίου 1987, στην εντός έδρας αναμέτρηση εναντίον της Ολλανδίας, για τα προκριματικά του Euro 1988, υπό τις οδηγίες του Μίλτου Παπαποστόλου. Με τη γαλανόλευκη φανέλα αγωνίστηκε από το 1987 μέχρι και το 1989, καταγράφοντας 17 συνολικά παρουσίες.
Πηγές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Π.Α.Σ. Κορίνθου Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Αχαρναϊκού Α.Ο.
Σχεδιασμός διεπαφής και εμπειρίας χρήστη
Το User Experience, από το οποίο προκύπτει το ακρωνύμιο UX είναι η εμπειρία του χρήστη σε ένα website ή app. Με βάση την συμπεριφορά και τα συναισθήματα του καταναλωτή ή χρήστη προκύπτει το τελικό προϊόν κατάλληλα προσαρμοσμένο στις επιθυμίες του.
Συνοπτικά
History
Το UX design υπάρχει σαν έννοια από τότε που η ανθρωπότητα δημιουργήθηκε καθώς αναφέρεται τόσο στον ψηφιακό κόσμο οσο και στην καθημερινότητα. Συγκεκριμένα στον 19ο και αρχές 20ου αιώνα γνωστός ως 'Εποχή της Μηχανής', εμπνευσμένοι από το πνευματικό πλαίσιο της εποχής παρατηρήθηκε βελτίωση στην διαδικασία συναρμολόγησης και μορφοποίησης των προϊόντων με σκοπό την καλυτερη απόδοση. Μια πόρτα που είναι κακώς σχεδιασμένη και δεν είναι ξεκάθαρο αν πρέπει να τη σπρώξετε ή να τη τραβήξετε για να ανοίξει, αποτελεί ένα από τα πιο χαρακτηριστικά παραδείγματα με τα οποία μπορεί κανείς να περιγράψει την έννοια του User Experience. Με αλλά λόγια είναι η διαδικασία μέσω της οποίας οι άνθρωποι προσπαθούν να απλοποιήσουν την ζωή τους έχοντας δεδομένο την εμπειρία χρήσης. Τα τελευταία χρόνια οι όροι του UI/UX design έχουν αναπτυχθεί ραγδαία και πίσω τους κρύβονται μελέτες για τις κινήσεις και τα συναισθήματα ενός χρήστη. Υπάρχουν τρεις σημαντικοί άνθρωποι που συνέβαλαν σε αυτή την μεγάλη ανάπτυξη και αυτοί είναι :
1.     Donald Norman
Αμερικάνος ερευνητής, καθηγητής και συγγραφέας. Είναι διευθυντής του The Design Lab στο Πανεπιστήμιο στην Καλιφόρνια, συνιδρυτής της Nielsen Norman Group και φημίζεται για τα βιβλία του σχετικά με το UX design. Ήταν αυτός που καθόρισε τον όρο User Experience (UX) καθώς και ήταν ο πρώτος που δούλεψε με τoν τίτλο ‘UI/UX designer’ στην γνωστή εταιρία Apple.
2.     Jakob Nielsen
Δανός UX σύμβουλος, ερευνητής και συνιδρυτής του Nielsen Norman Group.
3.     Alan Cooper
Αμερικανός σχεδιαστής λογισμικού και προγραμματιστής. Ίδρυσε την εταιρία ‘Cooper’ που βασιζόταν στον τομέα του UI/UX design. Έχει γίνει γνωστός και από τα βιβλία του : The Inmates Are Running the Asylum και About Face. Και τα δυο αποτέλεσαν αναπόσπαστο κομμάτι της εξέλιξης του UI/UX design.
Υπαρχουν δύο λόγοι που το UI/UX design αποκτα μεγαλυτερη σημασια όσο περνάνε τα χρόνια :
Διαφορά UI/UX design
Η διαφορά μεταξύ αυτών των δύο εννοιών δεν είναι προφανής και προκαλεί σύγχυση στον κόσμο του digital marketing και πληροφορικής. Το UX design αφορά περισσότερο την αρχιτεκτονική ενός προϊόντος και πως αυτή πρέπει να προσαρμοστεί ώστε το αποτέλεσμα να είναι χρηστικό -είναι η μεθοδολογία που κρύβεται πίσω από οτιδήποτε έχει φτιάξει ο άνθρωπος. Το UI έχει να κάνει με την καλαισθησία και τον τρόπο με τον οποίο θα παρασταθεί το προϊόν ώστε να είναι καλύτερο στο οπτική του χρήστη. Αυτό που πρέπει να σημειωθεί είναι ότι το UX προηγείται του UI, αποτελεί δομικό στοιχείο του UI. Ένας digital designer πρώτα σχεδιάζει το προσχέδιο (blueprint) και μετα αποφασίζει για την ολοκληρωμένη όψη του.
Τηγανιά (φαγητό)
thumb|200px|Tηγανιά με ρύζι. Η τηγανιά ή χοιρινό τηγανιά είναι φαγητό και μεζές της ελληνικής κουζίνας. Γίνεται με κομμάτια κυρίως χοιρινού κρέατος ή από κοτόπουλο που τηγανίζονται σε λάδι με αλάτι, πιπέρι και μυρωδικά, ενώ συχνά προστίθεται κρασί ή ούζο. Η τηγανιά από χοιρινό λέγεται και μπεκρή μεζέ, ανάλογα με την ποσότητα αλκοόλ που χρησιμοποιείται. Σαν φαγητό το χοιρινό τηγανιά μαγειρεύεται παραδοσιακά τα Χριστούγεννα, την εποχή που σφαζόταν σύμφωνα με το έθιμο της γουρουνοχαράς ο οικόσιτος χοίρος.
Παραλλαγές
thumb|200px|Χοιρινό τηγανιά με πράσο, παραλλαγή γνωστή και ως πρασοτηγανιά. Το φαγητό συναντάται σε διάφορες παραλλαγές με γνωστότερη την πρασοτηγανιά ή μακεδονική τηγανιά, η οποία γίνεται με τσιγαρισμένο πράσο. Πολλές φορές εναλλακτικά σε αυτή την παραλλαγή χρησιμοποιούνται λουκάνικα ή συνδυάζονται με το χοιρινό κρέας.
Εξωτερικοί σύνδεσμοι
Κατηγορία:Ελληνική κουζίνα
Σαρίσου (Ιμισλί)
Το Σαρίσου είναι χωριό στην επαρχία Ιμισλί του Αζερμπαϊτζάν. Βρίσκεται στο νοτιοανατολικό άκρο της χώρας.
Παραπομπές
Κατηγορία:Κατοικημένες περιοχές στην Επαρχία Ιμισλί
Τζέιμς Μποντ, πράκτωρ 007: Επιχείρηση Οκτάπουσι
Το Τζέιμς Μποντ, πράκτωρ 007: Επιχείρηση Οκτάπουσι (πρωτότυπος τίτλος:Octopussy) είναι μια βρετανική κατασκοπευτική ταινία του 1983 και αποτελεί τη δέκατη τρίτη ταινία της σειράς ταινιών Τζέιμς Μποντ σε παραγωγή της Eon Productions. Η ταινία γυρίστηκε για την Metro-Goldwyn-Mayer κυρίως. Σε σκηνοθεσία του Τζον Γκλεν και σε σενάριο των Τζορτζ ΜακΝτόναλντ Φρείζερ,Ρίτσαρντ Μαϊμπάουμ και Μαίκλ Γουίλσον, πρωταγωνιστεί ο Ρότζερ Μουρ στον ρόλο του Τζέιμς Μποντ για έκτη φορά σε ταινία της Eon Productions, μαζί με τους Μοντ Άνταμς, Κριστίνα Γουέιμπορν, Λουί Ζουρντάν και Ρόμπερτ Μπράουν. Στην ταινία αυτήν, ο Τζέιμς Μποντ αναλαμβάνει τη αποστολή να εντοπίσει έαν μεγαλομανή Σοβιετικό στρατηγό, ονόματι Όρλοβ, ο οπίος κλέβει κοσμήματα από την πινακοθήκη του Κρεμλίνου, κάτι το οποίο οδηγεί τον Τζειμς Μποντ στην ανακάλυψη ενός σχεδίου να αφανιστεί η Δυτική Ευρώπη με την χρήση ενός πυρηνικού όπλου.
Ο τίτλος της ταινίας είναι παρμένος από μια μικρή ιστορία του βιβλίου Οκτόπουσσι του Ίαν Φλέμινγκ του 1966, αν και το μεγαλύτερο μέρος της ταινίας είναι σεναριακά πρωτότυπο. Η ταινία αυτή είναι η πρώτη ταινία του Τζέιμς Μποντ που κυκλοφόρησε από την Metro-Goldwyn-Mayer, η οποία εξαγόρασε τελικά την United Artists, τoν προηγούμενo διανομέα των ταινιών του Τζέιμς Μποντ της Eon Productions. Τα κύρια γυρίσματα έγιναν σε μέρη όπως τη Γερμανία, τις Ηνωμένες Πολιτείες μερικής και τη Γουατεμάλα.
Η πρεμιέρα της ταινίας έγινε στο Λονδίνο στις 6 Ιουνίου 1983, και κυκλοφόρησε στους κινηματογράφους του Ηνωμένου Βασίλειου την ίδια ακριβώς μέρα, τέσσερις μήνες πριν την κυκλοφορία της άλλης ταινίας του Τζειμς Μποντ που δεν είναι σε παραγωγή της Eon Productions, της ταινίας Ποτέ μην Ξαναπείς Ποτέ, ενώ στους κινηματογράφους των Ηνωμένων Πολιτειών κυκλοφόρησε τέσσερις μέρες μετά. Η ταινία έλαβε μικτές κριτικές, ενώ απέφερε 187 εκατομμύρια δολάρια παγκοσμίως. Η επόμενη ταινία της σειράς, το Επιχείρηση «Κινούμενος Στόχος», κυκλοφόρησε το 1985.
Εξωτερικοί σύνδεσμοι
Κατηγορία:Ταινίες του 1983 Κατηγορία:Βρετανικές ταινίες Κατηγορία:Αγγλόφωνες ταινίες Κατηγορία:Ταινίες με μουσική σύνθεση Τζον Μπάρι Κατηγορία:Ταινίες Τζέιμς Μποντ Κατηγορία:Βρετανικές κατασκοπικές ταινίες Κατηγορία:Ταινίες σίκουελ Κατηγορία:Ταινίες βασισμένες σε βρετανικά μυθιστορήματα Κατηγορία:Ταινίες σε παραγωγή Άλμπερτ Μπρόκολι Κατηγορία:Ταινίες γυρισμένες στο Λονδίνο Κατηγορία:Ταινίες γυρισμένες στη Γερμανία Κατηγορία:Ταινίες τοποθετημένες στην Αγγλία Κατηγορία:Ταινίες παραγωγής United Artists Κατηγορία:Ταινίες παραγωγής Metro-Goldwyn-Mayer
Αντοφαγάστα
thumb|Άποψη της παραλιακής λεωφόρου. thumb|Φυσικό μνημείο, με την ονομασία 'Η πύλη της Αντοφαγάστα'. Η Αντοφαγάστα (ισπανικά: Antofagasta ΔΦΑ : [antofaˈɣasta]) είναι παραθαλάσσια πόλη και λιμάνι της βόρειας Χιλής. Βρίσκεται περίπου 1.130 χιλιόμετρα βόρεια της πρωτεύουσας Σαντιάγο και είναι η έδρα της ομώνυμης περιφέρειας. Το όνομα της πόλης πιθανότατα προέρχεται από φράση των ιθαγενών γλωσσών Κέτσουα ή Αϊμάρα. Ο πληθυσμός της είναι 281.555 κάτοικοι (2002). Βόρεια της πόλης διέρχεται ο Τροπικός του Αιγόκερω.
Στην Αντοφαγάστα λειτουργούν σήμερα δύο Πανεπιστήμια: Το 'Universidad Católica del Norte' και το 'Universidad de Antofagasta'. Είναι η τέταρτη σε πληθυσμό πόλη της Χιλής και περιλαμβάνει μικρές παροικίες από Κροάτες και Έλληνες μετανάστες.
Παραπομπές
Κατηγορία:Πόλεις της Χιλής Κατηγορία:Κοινότητες της Χιλής
Ελένη Κυπραίου
Η Ελένη Κυπραίου (Αθήνα, 4 Μαρτίου 1937) είναι Ελληνίδα ηθοποιός, συγγραφέας και παρουσιάστρια.
Βιογραφία
Δάσκαλός της στη μουσική - πιάνο ήταν ο Φιλοκτήτης Οικονομίδης. Αργότερα συνέχισε τις μουσικές σπουδές στο Ωδείο της Λυών στη Γαλλία. Σπούδασε επίσης στο φιλολογικό τμήμα του Πανεπιστημίου της Σορβόνης καθώς και στις Δραματικές Σχολές των Ζιράρ και Σιμόν και στο Εθνικό Ωδείο Δραματικής Τέχνης του Παρισιού.
Σε νεαρή ηλικία εμφανίστηκε ως ζωγράφος με πρώτη έκθεσή της στην Αθήνα το 1954. Εργάσθηκε κάνοντας μεταφράσεις στο Παρίσι (1955-1957) και σε μεταφράσεις έργων για τον κινηματογράφο και την τηλεόραση και μετά την επιστροφή της στην Ελλάδα συνέχισε στην Ελληνική ραδιοφωνία ΕΙΡ (1957-1966), στη τηλεόραση (1966-1972) και στο Εθνικό Θέατρο (1958-1966). Υπήρξε επίσης συνεργάτης της τότε ΥΕΝΕΔ.
Συγγραφή και διακρίσεις
Έχει γράψει πέντε τόμους της τηλεοπτικής εκπομπής "Τέχνη και Λόγος" καθώς και τα δοκίμια "Αντίδραση και παράκληση". Είναι μέλος του Σωματείου Ελλήνων Ηθοποιών. Με το Εθνικό Θέατρο έχει περιοδεύσει σε πολλές χώρες και εκπροσώπησε την Ελληνική Ραδιοφωνία στο Παρίσι το 1964 όπου και έλαβε στον εκεί διεθνή διαγωνισμό το Α' Βραβείο ραδιοφωνικής εκπομπής. Ομιλεί Αγγλικά, Γαλλικά, Γερμανικά και Ιταλικά.
Προσωπική ζωή
Είναι μόνιμη κάτοικος Παλαιού Ψυχικού της Αθήνας. Είναι σύζυγος του δημοσιογράφου Χρήστου Φιλιππίδη.
Πρώτες εμφανίσεις
Στις 23 Φεβρουαρίου 1966 και ώρα 18.30 με τη φράση της: "Καλησπέρα σας, από σήμερα ..." εγκαινίασε την πρώτη επίσημη τηλεοπτική εκπομπή του τότε ΕΙΡ, που ήταν δίωρη (18.30-20.30), υπό τη καλλιτεχνική διεύθυνση και σκηνοθεσία του Γιώργου Κάρτερ. Υπήρξε επίσης η πρώτη καλεσμένη στην εκπομπή Σε χρόνο TV της Μάριον Μιχελιδάκη το χειμώνα του 2005.
Πηγές
Κατηγορία:Έλληνες συγγραφείς Κατηγορία:Ελληνίδες τηλεπαρουσιάστριες Κατηγορία:Έλληνες μεταφραστές Κατηγορία:Ελληνίδες ηθοποιοί θεάτρου
Táin Bó Cúailnge
Το Táin Bó Cúailnge ( IPA: [t̪ˠaːnʲ boː ˈkuəlʲɲə] ) το οποίο μεταφράζεται σε «Επιδρομή για την κλοπή των ταύρων του Κούλεϊ» είναι η κεντρική ιστορία στον Κύκλο του Όλστερ, έναν από τους κύκλους της ιρλανδικής μυθολογίας.
Πρόκειται για τον πόλεμο μεταξύ Κόνναχτ και Όλστερ. Όταν η βασίλισσα του Κόνναχτ, Μάεβ, ανακάλυψε ότι ο σύζυγός της, Έιλιλ, είχε μεγαλύτερη περιουσία από εκείνη μόλις κατά ένα ταύρο, τον λευκό ταύρο Φίνμπεναχ, ξεκίνησε διαπραγματεύσεις με τον ιδιοκτήτη του καστανού ταύρου που έφερε το όνομα Ντον Κουάιλνε, Ντάιρε μακ Φιάχνα, ο οποίος κατοικούσε στην περιοχή του Κούλεϊ του Όλστερ, με σκοπό να της δανείσει τον ταύρο του. Αν και οι συζητήσεις οδήγησαν σε συμφωνία μεταξύ του ιδιοκτήτη του ταύρου και της βασίλισσας, ο Ντάιρε έμαθε φήμες πως η Μάεβ θα αποκτούσε τον ταύρο είτε τηρώντας την συμφωνία τους, είτε όχι. Για τον λόγο αυτό, αρνείται την προσφορά και κρύβει το ζώο. Η Μάεβ αποφασίζει τότε να εισβάλει στο Όλστερ και να αρπάξει τον ταύρο, αρχίζοντας έτσι έναν πόλεμο μεταξύ των δύο περιοχών. Ενάντια στη Μάεβ και τον Έιλιλ αντιτάσσεται ο ήρωας Κουχούλιν, ο οποίος είναι ο μόνος που έχει γλιτώσει από την κατάρα της θεάς Μάχα και είναι ικανός για μάχη, και προσπαθεί να υπερασπιστεί το Όλστερ.
Πριν από την κρίσημη μάχη στο Γκάραχ, στην οποία ο Κουχούλιν νικά την Μάεβ και την αναγκάζει να παραδωθεί, ο ταύρος Ντον Κουάιλνε εισβάλει στο Κόνναχτ. Εκεί τον αντιλαμβάνεται ο Φίνμπεναχ, ο οποίος ξεκινά μια μυθική μάχη με τον εισβολέα ταύρο. Οι δύο ταύροι παλεύουν και τελικά ο Ντον Κουάιλνε σκοτώνει τον Φίνμπεναχ, αλλά αργότερα πεθαίνει από την εξάντληση. Η ιστορία διασώθηκε σε δύο κύριες εκδοχές. Η παλαιότερη είναι αυτή που περιέχεται σε δύο διαφορετικά χειρόγραφα, στο Leabhar na hUidre, που συντάχθηκε στο μοναστήρι του Κλονμακνόις στο τέλος του 11ου με αρχές του 12ου αιώνα, (βιβλίο που αποτελεί και το αρχαιότερο σωζόμενο κείμενο στα Ιρλανδικά) και στο Κίτρινο βιβλίο του Λεκάν του 14ου αιώνα. Η δεύτερη κύρια εκδοχή είναι αυτή του βιβλίου του Λένστερ, του 1160. Στη δεύτερη εκδοχή του, η ιστορία της Επιδρομής έχει την πιο ολοκληρωμένη της μορφή. Η παλαιότερη εκδοχή των δύο πρώτων χειρογράφων πιθανολογείται πως βασίστηκε σε χαμένα χειρόγραφα του 8ου, ή ίσως και παλαιότερων αιώνων.
Εξωτερικοί σύνδεσμοι
Κατηγορία:Κελτική μυθολογία
Break Up with Your Girlfriend, I'm Bored
Συντελεστές και συμμετέχοντες
Η Grande είναι η μοναδική ερμηνεύτρια του τραγουδιού. Οι στιχουργοί είναι οι Max Martin, Kandi, Ariana Grande, Kevin-Briggs, ILYA, και Savan Kotecha. Την ίδια μέρα κυκλοφόρησε και το βίντεο κλιπ του τραγουδιού, το οποίο σκηνοθέτησε η Hannah Lux Davis. Πέρα από την ερμηνεύτρια, στο βίντεο κλιπ πρωταγωνιστεί και ο ηθοποιός της σειράς Rivedale, Charles Melton και το μοντέλο Ariel Yasmine.
Επιτυχία
Το Break Up with Your Girlfriend, I'm Bored είναι το δωδέκατο δημοφιλέστερο τραγούδι της Grande, όπως παρουσιάζεται στα στοιχεία του Billboard, καθώς κατάφερε να παραμείνει στις πρώτες θέσεις των επιτυχιών του Billboard για 20 εβδομάδες ,φτάνοντας ,έτσι ,κορυφαία κομμάτια της Grande, όπως είναι το Dangerous Woman, το Break Free και το Bang Bang.